text: Fandt 3.000 kr. Afleverede dem til politiet
  21 juli 2015 kl. 12.49
  Ærlig: En 27-årig mand afleverede 3.000 kr. til politiet. Pengene havde han fundet.
  Pengene lå i en hæveautomat ved Danske Bank på Vejlevej i Fredericia.
  - Dem afleverer manden hos os, fortæller politikommissær Ole Eckholdt fra Lokalpolitiet i Fredericia til Fredericia Dagblad.
  Nogle timer senere ringede en mand til politiet og sagde, at hans moster havde glemt de 3.000 kr. i hæveautomaten.
  - Hun kommer i dag og vil vise ID og en hævekvittering, siger Ole Eckholdt.
  